افغانستان حکومتی, اوشبو اولکه ده دوام ایتیاتگن اوروش نینگ اداققه ییتیشتیریلیشی اوچون اوزاق ییل لر کیین بیرینچی مرته طالبان بیلن مذاکره قیله دی.
افغانستان جمهوررئیس لیگی, طالبان بیلن افغان لر اورته سیده گی مذاکره نینگ ایرته گه قطر پایتختی دوحه ده باشلیدیگن لیگی نی بیلدیردی.
افغانستان حکومتی نینگ هیئتی نینگ ریاستی سابق ملی خوفسیزلیک باشلیغی معصوم استانکزی گه تاپشیریلدی.
فرقلی سیاسی حزب لر نینگ نماینده لری دن تشکیل تاپگن 21 کیشی لیک هیئت, بوگون قطر گه جونب کیته دی.
مذاکره لرنینگ باشلنغیچ قسمی گه افغانستان ملی تینچ لیک کینگشی نینگ باشلیغی عبدالله عبدالله, تشقی ایش لر وزیرلیگی نینگ سرپرستی حنیف اتمر, تینچلیک ایش لری بوییچه دولت وزیری سید سعادت منصور نادری و جمهوررئیس نینگ تینچلیک پروسه سی توغریسیده گی خاص نماینده سی عبدالسلام رحیمی هم اشتراک ایته دی.
ایرته گه باشلیدیگن اوشبو مذاکره لرنینگ بیرینچی کونیده کیینگی کونده گی مذاکره لرده بحث ایتیلیشی کوتیلیاتگن موضوع لر, مذاکره اساس لری و ایککی تامان نماینده لری نینگ مشترک منشی سی انیقله نه دی.
عینی دمده ایرته گه اوشبو مذاکره لر نینگ باشله نیشی بوییچه مراسم گه امریکا قوشمه ایالتلری تشقی ایش لر وزیری مایک پمپئو نینگ هم اشتراک ایتیشی کوتیلماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
